**nyilatkozat támogatási kérelemhez**

|  |
| --- |
| **KÉRELMEZŐ ADATAI** |
| Kérelmező neve: |  |
| Kérelmező lakcíme: |  |
| Kérelmező képviselője:  |  |

Alulírott Kérelmező a **MOL – Új Európa Alapítvány** (nyilvántartási száma: 01-01-0013160; székhelye: 1027 Budapest, Kacsa utca 11.; a továbbiakban: Alapítvány) részére benyújtott támogatási kérelemmel kapcsolatban, büntetőjogi felelősségem teljes tudatában az alábbi nyilatkozatokat teszem.

Kijelentem, hogy a támogatási kérelemben feltüntetett adatok, információk és nyilatkozatot megfelelnek a valóságnak, a kérelem elbírálását befolyásoló valótlan, hamis vagy megtévesztő adatot a támogatási kérelem nem tartalmaz.

Kijelentem, hogy a Kérelmezőnek nincs az Alapítvánnyal vagy más támogatóval szemben korábbi támogatás tekintetében fennálló olyan elszámolási vagy visszafizetési kötelezettsége, amelynek nem tett eleget.

Kérelmező tudomásul veszi, hogy amennyiben a támogatási kérelemben vagy a támogatási kérelem mellékletét képező bármely nyilatkozatban valótlan nyilatkozatot tett, vagy a támogatási kérelem benyújtását követően bekövetkező tények, illetve körülmények folytán a jelen nyilatkozatban foglaltak a továbbiakban nem tekinthetőek irányadónak, úgy az Alapítvány akkor sem köteles a támogatási szerződés megkötésére, ha egyébként a támogatási kérelem pozitív elbírálása alá esik. Az Alapítvány ugyancsak nem köteles a támogatási szerződés megkötésére abban az esetben sem, ha a Kérelmező a támogatási szerződés megkötésének feltételeként meghatározott nyilatkozatokat nem teszi meg vagy visszavonja, továbbá a szükséges dokumentumokat nem bocsátja az Alapítvány rendelkezésére.

Kérelmező kijelenti, hogy hozzájárul ahhoz, hogy a támogatási kérelmet és annak mellékleteit az elbírálást megelőző előszűrési folyamat keretében megismerhessék az Alapítvány megbízásából eljáró szakértő személyek, illetve szervek. Az Alapítvány megbízásából eljáró szakérőket a támogatási kérelemben (és annak mellékleteiben) foglaltak tekintetében, harmadik személyek felé (ide nem értve az Alapítványt) teljes titoktartási kötelezettség terheli. Kérelmező hozzájárul továbbá, hogy az Alapítvány a támogatási kérelemben feltüntetett személyes adatokat a támogatási eljárás lefolytatása érdekében a hatályos jogszabályoknak, így különösen az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről 2016/679 Rendeletében (2016. április 27.) foglalt rendelkezéseknek megfelelően kezelje.

**Kijelentem, hogy a jelen nyilatkozatban foglalt nyilatkozatokat büntetőjogi felelősségem teljes tudatában, mindennemű kényszertől mentesen teszem.**

Kelt: \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező törvényes képviselője\*